Junkers Ju 87

Το Junkers Ju 87 ή Stuka (Στούκα) είναι συντόμευση της λέξης Sturzkampfflugzeug, (βομβαρδιστικό κάθετης εφόρμησης). Αναγνωρίζεται εύκολα από τις αντεστραμμένες πτέρυγες γλάρου, από το σταθερό σύστημα προσγείωσης και τη σειρήνα του που λόγω της επιπρόσθετης οπισθέλκουσας μείωνε την ταχύτητα στο ήδη αργό αεροσκάφος. Το Stuka εισήγαγε κάποιες πρωτοποριακές καινοτομίες, όπως τα αυτόματα φρένα , που εξασφάλιζαν την έξοδο του αεροσκάφους από τη βύθιση, ακόμα και στην περίπτωση λιποθυμίας του πιλότου από την έντονη επιτάχυνση και μια σειρήνα κάτω από το ρύγχος, που λειτουργούσε με τον εισερχόμενο αέρα και ούρλιαζε κατά τη διάρκεια των βυθίσεων για να τρομοκρατεί τους αντιπάλους.Τα Stukas αποτελούσαν ένα είδος ψυχολογικού πολέμου. Οι σταθερές ρόδες του επέτρεπαν να προσ-απογειώνεται σε αυτοσχέδιους αεροδιαδρόμους κοντά στην πρώτη γραμμή, παρέχοντας στενή υποστήριξη στις προελαύνουσες γερμανικές δυνάμεις. Σχεδόν 6.000 Ju 87 κατασκευάστηκαν στην περίοδο 1936-1944. Ένα Ju 87 πέτυχε την πρώτη κατάρριψη του Β΄ Παγκοσμίου Πολέμου την 1η Σεπτεμβρίου 1939, όταν ο πολυβολητής του σκότωσε τον πιλότο ενός πολωνικού καταδιωκτικού PZL P.11 c. Αν και εύρωστο, ακριβές και πολύ αποτελεσματικό, το Stuka υπέφερε από την χαμηλή ταχύτητα και την περιορισμένη ευελιξία του, που σε συνδυασμό με τον ανεπαρκή αμυντικό του εξοπλισμό το καθιστούσε ιδιαίτερα ευάλωτο στα εχθρικά καταδιωκτικά. Στη Μάχη της Αγγλίας αποδεκατίσθηκαν καί αποσύρθηκαν,καθώς οι Γερμανοί έμαθαν πως για να αξιοποιηθούν αποτελεσματικά τα αεροσκάφη προσβολής στόχων εδάφους, έπρεπε πρώτα να εξασφαλιστεί η αεροπορική υπεροχή. Μετά τη μάχη αυτή, το Stuka χρησιμοποιήθηκε ελάχιστα στη Δυτική Ευρώπη, αλλά χρησιμοποιήθηκε σε τεράστιους αριθμούς στο ανατολικό μέτωπο, όπου υπήρχε ανεπάρκεια συμμαχικών καταδιωκτικών και στη Μεσόγειο. Διακρίθηκε ιδιαίτερα στη Μάχη της Κρήτης, στήν πολιορκία του Λένινγκραντ και τη Μάχη της Μάλτας. Ίσως το κορυφαίο παράδειγμα της ευπάθειάς του ήταν η κατάρριψη πέντε Stuka μέσα σε λίγα μόνο λεπτά από τον Αυστραλό άσσο Clive Caldwell με αεροσκάφος P-40 Tomahawk,στη Λιβύη στις 5 Δεκεμβρίου 1941. Παρόλα αυτά, τα Stuka χρησιμοποιήθηκαν στο Ανατολικό Μέτωπο με μεγάλη αποτελεσματικότητα, αν και η σταθερή αύξηση της σοβιετικής αεροπορικής ισχύος στην πορεία του πολέμου σήμαινε πως οι μοίρες Stuka υπέστησαν τελικά βαρύτατες απώλειες. Ο Χανς Ούλριχ Ρούντελ (Hans-Ulrich Rudel) υπήρξε ο πιο αξιοσημείωτος άσσος των Stuka και τιμήθηκε με ανώτερες διακρίσεις από οιονδήποτε άλλο Γερμανό στρατιωτικό κατά τον Β΄ Παγκόσμιο Πόλεμο.

 Πετώντας στα 4.600 μέτρα, ο πιλότος εντόπιζε το στόχο του μέσα από ένα παράθυρο διόπτευσης στο δάπεδο του πιλοτηρίου. Αφού άνοιγε τα αερόφρενα, έκοβε ταχύτητα και περιέστρεφε το αεροσκάφος κατά 180° γύρω από τον διαμήκη άξονά του, ρίχνοντάς το σε μια κάθετη βύθιση. Κόκκινες ετικέτες ανυψώνονταν από την πάνω επιφάνεια των πτερύγων, σαν οπτική ένδειξη προς τον πιλότο πως εάν η πίεση από την επιτάχυνση («g») τον άφηνε αναίσθητο, θα ενεργοποιούνταν το αυτόματο σύστημα ανύψωσης. Η βύθιση γινόταν σε μια γωνία 60 ως 90 μοιρών, επιταχύνοντας στα 600 περίπου km/h. Όταν το αεροσκάφος βρισκόταν σε μια λογική απόσταση από το στόχο, άναβε μία λυχνία στο όργανο ένδειξης υψομέτρου, για να επισημάνει την κατάλληλη στιγμή για την απελευθέρωση της βόμβας (περίπου 450 m). Ο πιλότος έριχνε τη βόμβα πιέζοντας ένα κομβίο στον πίνακα οργάνων, που ταυτόχρονα με την απελευθέρωση της βόμβας εκκινούσε και τον αυτόματο μηχανισμό ανύψωσης. Μία αρπάγη κάτω από την άτρακτο θα εξέτρεπε τη βόμβα,ώστε να παρακάμψει το δίσκο του έλικα και το αεροσκάφος θα ξεκινούσε αυτόματα την έξοδό του,με 6 «g». Όταν το ρύγχος ανέβαινε πάνω από το οριζόντιο επίπεδο, τα αερόφρενα ανασύρονταν, ανέβαιναν οι στροφές και ο έλικας ρυθμίζονταν σε ανάβαση. Ο πιλότος ανακτούσε πάλι τον έλεγχο και συνέχιζε κανονικά την πτήση. Αναπτύχθηκε στις αρχές του 1943, οπλισμένο με δύο πυροβόλα των 37 mm εγκατεστημένα σε ατρακτίδια κάτω από τις ημιπτέρυγες και αποδείχθηκε τρομερά αποτελεσματικό στα χέρια έμπειρων πιλότων. Αν και παρέμενε αργοκίνητο, η σταθερότητά του, οι τεράστιες πτέρυγες και η θαυμάσια απόδοσή του σε βραδεία πτήση ήταν πολύτιμες για την προσβολή αργοκίνητων στόχων όπως πολεμικά οχήματα και αποβατικά σκάφη. Το Ju 87 γενικά επηρέασε το σχέδιο του A-10 Thunderbolt II και το προσωπικό του υποχρεώθηκε να μελετά το εγχειρίδιο του Stuka. Ju 87A Πρώτη έκδοση παραγωγής. Μπορεί να φέρει μια βόμβα των 500 kg, χωρίς τον οπίσθιο πολυβολητή και για μικρές αποστάσεις. Ju 87B Μπορεί να φέρει μια βόμβα των 1.000 kg, χωρίς τον οπίσθιο πολυβολητή και για μικρές αποστάσεις. Ju 87R Έκδοση μεγάλης εμβέλειας του Ju 87B. Ju 87C Ναυτική έκδοση του Ju 87B, που προορίζονταν για χρήση στο αεροπλανοφόρο Graf Zeppelin. Ju 87D Μπορεί να φέρει μια βόμβα των 1.800 kg,για μικρές αποστάσεις. Ju 87 D-5 Αύξηση του εκπετάσματος στα 15,00 m και αντικατάσταση των πολυβόλων MG 17 με δύο πυροβόλα MG 151/20 προς βελτίωση της επιθετικής του ισχύος. Ju 87E Ναυτική έκδοση του Ju 87D, δεν κατασκευάστηκε. Ju 87G (παραπάνω) Ju 87H Εκπαιδευτική έκδοση της έκδοσης D με περιορισμένες μαχητικές δυνατότητες. ΒουλγαρίαΒουλγαρική Αεροπορία Κροατία Κροατική Αεροπορία ΤσεχοσλοβακίαΤσεχοσλοβακική Αεροπορία (μεταπολεμικά). Ναζιστική ΓερμανίαLuftwaffe ΟυγγαρίαΟυγγρική Αεροπορία ΙταλίαRegia Aeronautica ΙαπωνίαΙαπωνικό Αυτοκρατορικό Ναυτικό (τα παρέλαβε για δοκιμές). ΡουμανίαΡουμανική Αεροπορία ΣλοβακίαΣλοβακική Αεροπορία ΓιουγκοσλαβίαΓιουγκοσλαβική Αεροπορία (μεταπολεμικά). Ένα Ju 87 R-2/Trop εκτίθεται στο Σικάγο, λάφυρο του πολέμου στη Β. Αφρική. Ένα Ju 87 G-2 εκτίθεται στο Λονδίνο, λάφυρο του 1945. Δύο υπολείμματα αεροσκαφών βρίσκονται σήμερα στο Βερολίνο. Breda Ba.65 Caproni A.P.1 Ilyushin Il-2 Sturmovik Douglas SBD Dauntless Curtiss SB2C Helldiver Aichi D3A "Val" Blackburn Skua Heinkel He 118 Yokosuka D4Y Henschel Hs 123 Henschel Hs 129 JU 87 Stucka/JU 88 - Deutsche Flugzeuge im 2. Weltkrieg, έκδοση 2006, EAN 4-260057-819451 JU 87 Stuka, έκδοση 2001, EAN 4-020974-141710 Τα τεχνικά χαρακτηριστικά του πίνακα αφορούν στο Ju 87D. The Hugo Junkers Homepage Lemairesoft Αρχειοθετήθηκε 2007-08-04 στο Wayback Machine. Luftwaffe Resource Group Stuka Color Footage Junkers Aircraft on Display Some high quality and high-res photos, including replicas and surviving aircraft in museums Sound of flying Stuka Test flight and combat debut of the "Kanonenvogel" - wartime video